Birgit Skarstein

Utdanning

Skarstein studerte statsvitenskap ved Universitetet i Oslo, hvor hun også utvekslet til Forsvarets Krigsskole. Hun tilbragte ett år av videregående skole som avgangselev ved Westview High School i Portland, OR, USA. Skarstein bodde etter videregående en periode i Thailand, hvor hun arbeidet som frivillig på barnehjem.

Bakgrunn

Skarstein hadde en aktiv ungdomstid, innen skolepolitikk og aktiviteter som fjellklatring, vannski og svømming. Etter fullført videregående skole i 2008 reiste hun til Thailand for å jobbe på et barnehjem nær grensen til Burma. I forbindelse med en reise for å få nytt visum i desember 2008 skadet hun foten da hun hoppet i vannet, en skade som krevde flere operasjoner. Etter fire operasjoner i Asia ble hun fløyet hjem til Norge lille julaften, hvorpå hun måtte gjennomgå flere operasjoner på Sykehuset Levanger, St. Olavs hospital i Trondheim og Rikshospitalet i Oslo.
Under en operasjon i september 2009 fikk hun epidural i ryggen, men denne bedøvelsen gikk ikke ut av kroppen som den skulle. Hun mistet gradvis følelsen i beina etter operasjonen, og tre dager etter operasjonen var hun lam fra livet og ned. Denne lammelsen ble varig.

Idrettskarriere

Birgit Skarstein konkurrerer i roing (PR1Wx) og langrenn (sitski, LW11). Som barn og ungdom vokste hun opp med svømming som sin hovedidrett, men har også drevet aktivt i flere ulike grener i voksen alder. 
Hun vant VM i roing i 2018, 2017 og 2014, tok sølv i 2013 og bronse i 2015. Hun vant verdenscupen i roing både i 2019, 2018 og 2017, og innehar gjeldende verdsensrekord (satt under VM i Plovdiv, Bulgaira, 2018). Til og med 2016-sesongen var konkurransedistansen i roing for parautøvere 1000 meter, men fra og med 2017-sesongen har paralympisje utøvere rodd olympisk distanse, det vil si 2000 meter. Etter denne endringen har Skarstein dominert feltet.  Landslaget i roing er et integrert landslag som er felles for alle utøvere på tvers av kjønn, vektklasse og funksjon, en modell Skarstein har snakket varmt om. 
I langrenn vant Skarstein verdenscupen i sesongen 2017/2018, og kom på andreplass sammenlagt i 2018/2019. Hun har fire VM-medaljer (sølv og bronse fra VM i Finsterau 2017 og to bronsemedaljer fra VM i Prince George i 2019). Skarstein er en typisk utholdenhetsutøver, og har historisk hevdet seg best i lengre distanser. 
Hun har deltatt i tre paralympiske leker, Sochi 2014, Rio de Janerio 2016 og Peyong Chang 2018, med fjerdeplass i Rio som besteplassering. 
Skarstein har stått i front når det kommer til utvikling av teknikk og utstyr i begge idretter, og deler raust av kunnskap og erfaring hun opparbeider seg underveis. Skarstein retter mye fokus på verdien av lagarbeid, og hvordan en i fellesskap kommer frem til de beste løsningene.

Priser

Skarstein har vunnet flere priser for sitt engasjement og evne til å ta samfunnsansvar. 
2019 Egebergs ærespris 
2019 Menneskeverds livsvernspris 
2019 Årets funksjonshemmede kvinnelige idrettsutøver 
Dette er ikke en fullstendig liste.

Annet

Skarstein ble i 2012 tildelt Melvin Jones Fellowship Award, den høyeste hedersbevisning Lions Club kan utvise. Dette ble tildelt på bakgrunn av hennes humianitære innsats. I 2012 ble Skarstein også tildelt et ekstraordinært hedersstipend for tæl fra Sparebank 1 SMN.
Skarstein ble kjent gjennom reality-serien Ingen grenser, der hun deltok i den andre sesongen, som ble spilt inn i 2011 og sendt i 2012.
Hun fikk oppmerksomhet under Idrettsgallaen 2013, der hun kom gående inn på scenen da hun skulle dele ut prisen for «årets lag» sammen med Kristian Kjelling. Hun brukte da den elektroniske robot-selen «Exo Bionics», som gjorde at hun kunne gå selv.
For sine prestasjoner i VM i roing har Skarstein blitt tildelt Oslo kommunes ærespris for 2013, 2014 og 2015. Aftenposten nominerte henne i 2014 til «Årets Osloborger». Hun ble også kåret til «Årets gledesspreder» av Trønder-Avisa i 2013, samt «Årets Idrettsutøver» i Levanger 2014 og «Årets Levangerkvinne» i 2015.
Hun ble tildelt prisen Årets trønder for 2016. I nominasjonen het det at hun er «en samfunnsengasjert foregangskvinne på flere arenaer».
Den 8. desember 2017 ble hun kåret til «Årets paralympiske utøver» av Det internasjonale roforbundet (FISA), under deres årlige prisutdelingsgalla.

Merittliste

Roing, Singelsculler
Representerer Christiania Roklubb, Oslo
Gull VM Plovdiv, Bulgaria 2018
Gull VM Sarasota, USA, 2017
Gull VM Amsterdam, Nederland, 2014
Sølv VM Chungju Sør-Korea, 2013
Bronse VM  Aiguebelette, Frankrike, 2015
Fjerdeplass Paralympiske sommerleker i Rio de Janeiro, Brasil 2016
Gull verdenscup sammenlagt 2019, 2018 og 2017, sølv verdenscup 2015, bronse i 2014 og 2013. 
Langrennspigging
Representerer Frol IL, Nord-Trøndelag skikrets
VM i Prince George, Canda, 2019
Bronse på langdistanse (12,5 km)
Bronse på mellomdistanse (5km)
VM i Finsterau, Tyskland, 2017
Sølv på langdistanse (12,5 km)
Bronse på mellomdistanse (5km)
Verdenscupseieren sammenlagt 2017/2018

Verdenscupmedaljer: 
(1 verdenscupseier, samt medalje i hver verdenscuprunde, i alle distanser)
2016/2017 Medalje i hver verdenscuprunde
Paralympiske vinter-lekene, Pyeoungchang 2018. 7.plass på sprint og mellomdistanse
Paralympiske vinter-lekene, Sotsji 2014. 8.plass på langrennssprinten
NM-gull